

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.1** | 2025.gada 30.janvārī |

**11.**

**Par Ogres novada pašvaldības saistošo noteikumu Nr.1/2025 “Par Ogres novada pašvaldības 2025. gada konsolidēto budžetu” izdošanu**

Ogres novada pašvaldības Centrālās administrācijas Budžeta nodaļa (turpmāk – Budžeta nodaļa) sagatavoja Ogres novada konsolidēto budžeta projektu 2025. gadam atbilstoši Ministru kabineta 2005. gada 27. decembra noteikumos Nr. 1032 “Noteikumi par budžetu ieņēmumu klasifikāciju”, 2005. gada 13.decembra noteikumos Nr. 934 “Noteikumi par budžetu izdevumu klasifikāciju atbilstoši funkcionālajām kategorijām”, 2005. gada 27. decembra noteikumos Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” un 2005. gada 22. novembra noteikumos Nr. 875 “Noteikumi par budžetu finansēšanas klasifikāciju” apstiprinātai budžeta ieņēmumu, izdevumu un vadības funkciju klasifikācijai, kā arī ņemot vērā faktiski nepieciešamo līdzekļu daudzumu pašvaldības neatliekamāko darbu veikšanai un investīciju projektu realizācijai, budžeta iestāžu uzturēšanai un citu ar likumu noteikto pašvaldības funkciju realizēšanai.

Pamatojoties uz likumu “Par pašvaldību budžetiem”, likuma “Likums par budžetu un finanšu vadību” un Pašvaldību likuma 10. panta pirmās daļas 1. punktu un 48. panta pirmo un otro daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Valentīns Špēlis), "Pret" – 3 (Daiga Brante, Santa Ločmele, Toms Āboltiņš), "Atturas" – nav, "Nepiedalās" – nav**,

Ogres novada dome **NOLEMJ:**

1. **Izdot** Ogres novada pašvaldībassaistošos noteikumus Nr.1/2025 “Par Ogres novada pašvaldības **2025. gada konsolidēto budžetu”** (turpmāk – Noteikumi) (pielikumā).
2. **Uzdo**t Ogres novada pašvaldības Centrālās administrācijas Budžeta nodaļai triju darba dienu laikā pēc Noteikumus un paskaidrojumu raksta parakstīšanas elektroniskā veidā nosūtīt tos Viedās administrācijas un reģionālās attīstības ministrijai zināšanai.
3. **Uzdot** Ogres novada pašvaldības Centrālās administrācijas Juridiskai nodaļai triju darbdienu laikā pēc Noteikumu un paskaidrojuma raksta parakstīšanas nosūtīt tos publicēšanai oficiālajā izdevumā "Latvijas Vēstnesis".
4. **Uzdot** Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības informatīvajā izdevumā “Savietis” un pašvaldības oficiālajā tīmekļvietnē.
5. **Uzdot** Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt to brīvu pieeju Ogres novada pašvaldības ēkā.
6. **Uzdot** Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt to brīvu pieeju pašvaldības pilsētu un pagastu pārvaldēs.
7. **Kontroli** par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)